咁岩係旺角太子呢頭食完飯，夜晚就想食糖水。呢排見朋友介紹左呢間糖水，就諗住試一試，本身冇太大期望，點知都幾好食喎。呢個綠茶布甸幾得意，似係一整個用碗裝住嘅布丁，用都輕輕力戒左幾下，而佢有冇完全斷開，買聲幾得意。一食入口，個綠茶味都算係香濃，佢同奶嘅比例平衡得幾好，唔會太甜，又唔會苦澀，只係略略欠缺回甘。隔離仲有紅豆、白色丸子等等，唔會驚太寡啦，有紅豆嘅甜味再加埋上面雲呢拿雪糕嘅香甜，夾埋少少甘香嘅綠茶布甸就啱啱好。